Talcuire la Tatăl nostru - Sfanţul Nicolae Velimirovici 

Tatăl nostru 

Când norii tuna, iar oceanele vuiesc, ele te cheamă: Domnul nostru! 

Când meteoriţii cad si focul izbucneşte din pământ, ele îti spun: Făcătorul nostru! 

Când bobocii florilor se deschid si ciocârliile aduna fân uscat ca sa le facă puilor cuiburi, ele Iti cânta: Stăpânul 

nostru! 

Iar când ridic eu ochii mei spre tronul Tau, îti şoptesc Tie: Tatăl nostru! 

A fost o vreme, îndelungata, cumplita vreme, când si oamenii îti ziceau si Te numeau Domn, sau Făcător, sau 

Stăpân! Asa a fost, cu adevărat, când omul simţea ca este numai un lucru între lucruri. Dar acum, mulţumită 

Fiului Tau Unuia-Nascut si Celui mai bun dintre fiii Tai, am învăţat numele Tau cel adevărat. Drept aceea si eu 

îndrăznesc sa Te chem împreuna cu Hristos: Tata! 

Daca Te numesc Domn, cu frica ma plec înaintea Ta ca un rob în gloata robilor. 

Daca Te numesc Făcător, ma despart de Tine la fel cum se desparte noaptea de zi sau frunza de pomul sau. 

Daca Te privesc si zic Stăpân, sânt ca o piatra între pietre si ca o cămila între cămile. 

Dar daca deschid buzele mele si şoptesc Tata, dragostea ia locul fricii, pământul priveşte înălţat mai aproape de 

cer, si merg alături de Tine ca alături de un prieten în gradina acestei lumi, împărtăşind slava si puterea Ta. 

Tatăl nostru! Tu eşti Tatăl nostru, al tuturor: Te-as micşora pe Tine si m-as micşora si pe mine daca Te-as numi: 

Tatăl meu! 

Tatăl nostru! Tu te îngrijeşti atât de mine, care sânt unul singur, dar mai vârtos de întreaga lume. Scopul tau 

este împărăţia Ta, iar nu un singur om. Iubirea de sine îti striga: Tatăl meu!, în timp ce dragostea Iti striga: Tatăl 

nostru! 

In numele tuturor oamenilor, care sânt fraţii mei, eu ma rog Tie: Tatăl nostru! 

In numele tuturor făpturilor care ma împresoară si cu care m-ai întreţesut, eu ma rog Tie: Tatăl nostru! 

Eu ma rog Tie, Tata al universului, pentru un singur lucru ma rog Tie: fie ca sa rasara cât mai degrabă ziua cea 

mare când toţi oamenii, vii si morţi, împreuna cu îngerii si cu stelele, cu cele însufleţite si cu cele neânsufletite, 

Te vor chema cu numele Tau cel adevărat: Tatăl nostru! 

Carele eşti în ceruri 

Către ceruri ridicam ochii noştri întotdeauna când Te chemam si spre pământ îi coborâm când ne amintim de 

păcatele noastre, întotdeauna sântem în prăpastie din pricina slăbiciunilor noastre si a păcatelor noastre. Tu eşti 

întotdeauna întru înălţime, precum se si cuvine măririi Tale si strălucirii Tale. 

Tu eşti întotdeauna în cer când sântem nevrednici sa Te primim, dar cu plăcere Te pogori la noi, în salasurile 

noastre pământeşti, când însetam după Tine si când deschidem Tie usa noastră. 

Dar si de Te pogori la noi, totuşi rămâi în cer; în cer locuieşti, prin cer umbli si cu cerul împreuna Te apleci 

până în valea noastră. 

Cerul este departe, foarte departe, pentru omul al cărui duh si a cărui inima sânt întoarse de la Tine sau care îsi 

bat joc când este pomenit numele Tau. Dar el este aproape, foarte aproape, pentru omul care tine întotdeauna 

deschisa usa sufletului sau si aşteaptă sa vii Tu, Cel mai drag dintre oaspeţi. 

Daca ar fi sa-1 punem alături de Tine pe omul cel mai drept, Tu Te înalţi mai presus de el ca cerurile mai presus 

de valea pământului, ca viata veşnica mai presus de împărăţia morţii. 

Noi sântem dintr-un material stricacios si putrezitor: cum am putea sa stăm la aceeaşi înălţime cu Tine, Tinereţe 

si Putere Fara de moarte! 

Tatăl nostru, Care întotdeauna eşti mai presus de noi, apleaca-Te până la noi si ne ridica până la Tine. Ce 

altceva sântem, fara numai limbi alcătuite din tarâna ca sa laude slava Ta? Tarâna ar fi muta pentru vecie si n-ar 

putea rosti numele Tau fara de noi, Doamne. Cum poate tarâna sa Te cunoască daca nu prin noi? Cum ai putea 

sa faci minuni din tarâna moarta daca nu prin noi? 

O, Tatăl nostru! 

Sfinteasca-se numele Tau 

Sfintindu-Te, nu Te facem mai sfânt pe Tine, ci pe noi înşine ne sfinţim. Numele Tau este minunat. Oamenii se 
cearta pe acest pământ pentru nume: al cărui nume este mai mare. Bine ar fi ca numele Tau sa fie amintit în 



aceste certuri, căci toate limbile mult vorbitoare ar amorţi si toate marile nume omeneşti, împletite laolaltă, nu 

s-ar putea asemui cu numele Tau, Sfinte, Prea-Sfinte! 

Când oamenii vor sa sfinţească numele Tau, roagă natura sa îi ajute. Iau piatra si lemn ca sa facă biserici; 

împodobesc altarele cu mărgăritare si flori si fac foc din plante, surorile lor, si iau tămâie de la cedri, fraţii lor, 

si sprijină glasurile lor prin glasul clopotului, si cheamă vietăţile în ajutor ca sa sfinţească numele Tau. Natura e 

curata ca stelele Tale si nevinovata ca îngerii Tai, Doamne. Indura-Te de noi pentru curata si nevinovata natura, 

care împreuna cu noi sfinţeşte numele Tau, Sfinte, Prea-Sfinte. 

Cum vom sfinţi numele Tau? 

Oare prin bucurie nevinovata? 

Atunci îndura-Te de noi pentru pruncii noştri nevinovaţi. 

Oare prin pătimire? 

Atunci caută spre mormintele noastre. 

Oare prin jertfelnicie? 

Atunci adu-Ti aminte de ostenelile mamelor, Doamne! 

Numele Tau este mai tare decât otelul si mai strălucitor decât lumina. Ferice de omul ce se nădăjduieşte întru 

Tine si se luminează cu numele Tau. 

Nebunii zic: Sântem înarmaţi cu otel, cine ne poate sta împotriva? Iar Tu nimiceşti împăraţii cu gâze nevăzute! 

înfricoşat este numele Tau, Doamne! El străluceşte si pârjoleşte precum un mare nor de foc. Nimic nu este sfânt 

sau înfricoşat, daca nu-i legat de numele Tau. Da-mi, Sfinte, da-mi ca prieteni pe cei în ale căror piepturi este 

înscris numele Tau, iar de duşmani pe cei ce nu doresc sa ştie nimic de Tine -fiindcă asemenea prieteni au sa-mi 

ramâna prieteni până la moarte, iar asemenea duşmani au sa îngenuncheze în fata mea si au sa se dea batuti 

îndată ce o sa se sfărâme otelul lor. 

Sfânt si înfricoşat este numele Tau, Sfinte, Prea-Sfinte! Fie ca sa ne amintim de numele Tau în tot ceasul 

bucuriei noastre si al istovirii noastre din aceasta viata asa cum ne amintim de el în ceasul morţii, Tata Ceresc al 

nostru, Prea-Sfântul nostru Tata! 

Vie împărăţia Ta 

Vie împărăţia Ta, Mare împărate! Ne-am saturat de împăraţii care numai la arătare sânt mai mari decât ceilalţi 

oameni, dar care zac în mormintele noastre deopotrivă cu cerşetorii si cu robii. 

Ne-am saturat de împăraţii care mai ieri si-au trâmbiţat puterea asupra tarilor si popoarelor, iar astăzi se plâng 

ca îi dor dinţii! 

Ne-am saturat de ei ca de nişte nori care aduc prepeliţe în loc de ploaie. 

lata, acesta este om înţelept. Da-i lui coroana!, striga mulţimea. Coroanei îi e totuna pe al cui cap sta. Insa Tu, 

Doamne, cunoşti înţelepciunea înţelepţilor si domnia muritorilor. Vrei sa-Ti repet ceea ce ştii deja? Vrei sa îti 

spun cum cel mai înţelept dintre noi a domnit asupra noastră de parca ar fi fost prost bâta? 

lata, acesta este om puternic. Da-i coroana!, striga mulţimea iarasi, în alta epoca si generaţie. Si asa, coroana a 

călătorit tăcuta de pe un cap pe altul, dar Tu, Atotputernice, ştii cât preţuieşte tăria sufleteasca a celor înalţi si 

domnia celor puternici. Tu ştii cu câta slăbiciune au stăpânit puternicii împărăţiile lor. 

Acum am învăţat prin pătimire ca nu este alt împărat afara de Tine. Sufletul nostru însetează de împărăţia Ta si 

de domnia Ta. Rătăcind de colo-colo, oare n-am fost destul de defăimaţi si de raniti, noi, urmaşii vii de pe 

mormintele micilor împăraţi si împăraţii? Noi ne rugam Tie acum sa vii în ajutorul nostru. 

Vie împărăţia Ta la arătare - împărăţia înţelepciunii, a Părinţiei si a Puterii Tale! Fie ca acest pământ, care de 

mii de ani este câmp de lupta, sa ajungă casa în care Tu sa fii gazda, iar noi - oaspeţii Tai. Vino, împărate, 

tronul gol Te aşteaptă! Odată cu Tine va veni armonia, iar odată cu armonia - frumuseţea. Ne-am saturat de alte 

împăraţii; de aceea Te si aşteptam acum, Mare împărate, pe Tine si împărăţia Ta! 

Fie voia Ta precum în cer, asa si pre pământ 

Cerul si pământul sânt ţarinile Tale, Tata. Pe una dintre ţarini semeni stele si îngeri, iar pe cealaltă - spini si 

oameni. Stelele se mişca potrivit voii Tale. îngerii cânta la stele, ca la nişte harfe, potrivit voii Tale. Dar omul 

întâlneşte alt om si întreabă: Ce este voia lui Dumnezeu? 

Până când n-are sa ştie omul voia Ta? Până când se va înjosi înaintea spinilor de la picioarele sale? Tu l-ai făcut 

ca sa fie deopotrivă cu îngerii si cu stelele, dar, iată, si spinii sânt mai presus de el. 

Dar iată ca omul, daca vrea, poate sa rostească numele Tau mai bine decât spinii, deopotrivă cu îngerii si cu 

stelele. Tu, Datatorule al duhului si Datatorule al voii, da-i omului voia Ta. 



Voia Ta este înţeleaptă si limpede si sfânta. Aceasta voie mişca cerurile: de ce n-ar mişca si pământul, care fata 

de cer e ca o picătura într-un ocean? 

Voia Ta este înţeleaptă. Ascult povestea neamurilor trecute, privesc spre cer si ştiu ca stelele se mişca asa cum 

s-au mişcat mii de ani, întotdeauna după aceeaşi lege, si ca aduc vara si iarna atunci când trebuie. 

Cu înţelepciune lucrând, Tu nu eşti niciodată ostenit, Tatăl nostru. Nici un lucru nebunesc nu-si afla loc 

vreodată în planul Tau. Tu eşti la fel de proaspăt în înţelepciune si bunătate acum ca si în cea dintâi zi a Facerii, 

iar mâine vei fi la fel ca astăzi. 

Voia Ta este sfânta, fiindcă e înţeleaptă si proaspăta. Sfinţenia este nedespărţita de Tine cum sântem noi 

nedespărţiţi de aer. 

Orice nu este sfânt trebuie sa suie la cer treptat, însă nimic nesfânt nu se pogoară vreodată din cer, de la tronul 

Tau, Tata. 

Noi ne rugam Tie, Sfinte Tata al nostru, sa faci sa rasara cât mai degrabă ziua când voia tuturor oamenilor va fi 

înţeleaptă, proaspăta si sfânta ca voia Ta, si când toate făpturile de pe pământ se vor mişca în împreuna-glasuire 

cu stelele de pe cer, si când planeta noastră va cânta în cor cu toate minunatele Tale stele: 

Doamne, învata-ne! 
Dumnezeule, calauzeste-ne! 
Tata, mântuieste-ne! 

Pâinea noastră cea spre fiinţa 
da-ne noua astăzi 

Cine da trup, acela da si suflet, si cine da văzduh, acela da si pâine. Copiii Tai, Daruitorule Milostive, aşteaptă 

de la Tine toate cele de trebuinţa. 

Cine va lumina fetele lor dimineaţa daca nu Tu cu lumina Ta? Cine va priveghea noaptea asupra răsuflării lor 

când dorm daca nu Tu, Cel mai neobosit decât toţi străjerii? 

Unde am putea sa semănăm pâinea de zi cu zi daca nu în ţarina Ta? Cu ce am putea sa împrospătam aceasta 

ţarina daca nu cu rouă Ta cea de dimineaţa? Cum i-am da viata daca nu cu lumina Ta si cu văzduhul Tau? Cum 

am putea sa mâneam pâinea daca nu cu gura pe care ne-ai facut-o Tu? 

Cum am putea sa ne bucuram si sa Iti mulţumim ca sântem hrăniţi, daca nu prin duhul pe care l-ai suflat în 

noroiul lipsit de viata si ai făcut din el minune, Tu, Cel mai minunat Artist? 

Nu ma rog Tie pentru pâinea mea, ci pentru pâinea noastră. Ce folos daca am pâine numai eu, când fraţii mei 

flămânzesc împrejurul meu? Ar fi mai bine si mai drept daca s-ar lua de la mine o asemenea pâine amara a 

iubirii de sine; mai bine sa rabd de foame împreuna cu fraţii mei. Nu poate fi voia Ta sa-ti dea mulţumită un 

singur om în timp ce sute Te blesteama. 

Tatăl nostru, da-ne noua pâinea noastră, ca sa Te slăvim într-un glas si sa ne amintim cu bucurie de Tatăl nostru 

Cel ceresc. Astăzi ne rugam pentru ziua de astăzi. 

Ziua aceasta este mare: în ea s-au născut nenumărate făpturi noi. Nenumărate făpturi noi, care nu au fost ieri si 

care mâine nu vor fi, se nasc astăzi sub aceeaşi lumina a soarelui, împreuna cu noi umbla pe una dintre stelele 

tale si cu noi dimpreună grăiesc Tie: pâinea noastră. 

O, Mare Gazda! Oaspeţii Tai sântem de dimineaţa până seara, la masa Ta sedem si pâinea Ta aşteptam. Nimeni 

afara de Tine n-are dreptul sa zică: pâinea mea. Pâinea este a Ta. 

Nimeni afara de Tine nu are drept asupra zilei de mâine si asupra pâinii de mâine, ci numai Tu si aceia dintre 

locuitorii pământului pe care îi pofteşti Tu. 

Daca e după voia Ta ca sfârşitul zilei de astăzi sa fie linia despărţitoare dintre viata si moartea mea, ma voi 

pleca în fata voii Tale sfinte. 

Daca e voia Ta ca mâine sa fiu din nou tovarăş de călătorie al marelui soare si oaspete la masa Ta, voi da din 

nou mulţumită Tie, precum o fac zi de zi. 

Si ma voi pleca în fata voii Tale iarasi si iarasi, precum fac îngerii din cer, Daruitorule al tuturor darurilor 

trupeşti si duhovniceşti! 

Si ne iartă noua gresalele noastre 

precum si noi iertam 

greşiţilor noştri 



Mai uşor este pentru om sa greşească fata de legile Tale decât sa le înţeleagă, Tata. Dar pentru Tine nu-i uşor sa 

ne ierţi greşelile daca noi nu-i iertam pe cei care greşesc fata de noi. Fiindcă Tu ai întemeiat lumea pe măsura si 

pe rânduiala. Cum ar putea echilibrul acesta sa se păstreze în lume daca ai avea o măsura pentru noi si alta 

pentru aproapele nostru, sau daca ne-ai da pâine în timp ce noi dam aproapelui nostru piatra, sau daca ne-ai 

ierta păcatele în timp ce noi ne spânzuram aproapele pentru greşelile sale? Cum s-ar păstra atunci măsura si 

rânduiala în lume, Pastratorule al legii, Tata? 

Si totuşi, Tu ne ierţi mai mult decât putem noi ierta fraţilor noştri. Noi spurcam pământul în fiecare zi si în 

fiecare noapte prin fărădelegile noastre, în timp ce Tu ne cercetezi în fiecare zi cu ochiul neîntunecat al soarelui 

Tau si în fiecare noapte trimiţi iertarea Ta cea milostiva prin stele, luminoşii strajeri de la porţile curţii Tale, 

Imparatescule Tata al nostru! 

Tu ne faci de ruşine în fiecare zi, Prea-Milostive: fiindcă atunci când aşteptam pedeapsa, ne trimiţi mila; când 

aşteptam tunetele Tale, ne trimiţi seara paşnica, si când aşteptam întuneric, ne trimiţi strălucirea soarelui. 

Tu eşti întotdeauna mai presus de păcatele noastre si întotdeauna eşti maret în răbdarea Ta cea tăcuta. 

Vai de nebunul care crede ca Te tulbura cu vorbe hulitoare! El e ca un copil care arunca supărat un grăunte de 

nisip în mare ca sa împingă întreaga mare din locul sau. 

Dar marea doar încreţeşte pielea sa pe deasupra si prin puterea sa uriaşa întărâta în continuare neputinţa 

copilăreasca si supărata. 

lata, toate păcatele noastre sânt de obşte si sântem cu toţii răspunzători pentru păcatele tuturor. Drept aceea, nu 

se afla pe pământ oameni cu totul drepţi, fiindcă toţi drepţii au de luat asupra lor unele păcate ale păcătoşilor. 

Greu e sa fii om drept fara de prihana, fiindcă nu se afla nici un drept care sa nu poarte pe umerii sai măcar un 

păcătos. Dar fa-ma sa înţeleg, Tata, cum se face ca cu cât mai multe păcate ale păcătoşilor poarta pe umeri 

dreptul, cu atât este mai drept? 

Tatăl nostru ceresc, Care trimiţi pâine de dimineaţa până seara copiilor Tai si primeşti greşelile lor ca plata, 

uşurează povara drept-slavitorilor si luminează întunericul păcătoşilor! 

Pământul este plin de păcate, dar este plin si de rugăciuni; el este plin de rugăciunile drepţilor Tai de 

deznădejdea păcătoşilor. Oare nu este deznădejdea începutul rugăciunii? 

Tu trebuie sa fii biruitor în cele din urma. împărăţia Ta se va întemeia pe rugăciunile drepţilor. Voia Ta va 

ajunge lege pentru toţi oamenii, precum e deja lege pentru îngeri. 

Si atunci, de ce ar întârzia Tatăl nostru sa ierte păcatele muritorilor, dând astfel pilda de milostivire si de 

iertare? 

Si nu ne duce pre noi întru ispita 

Cât de puţin îi trebuie omului ca sa-si întoarcă fata de la Tine spre idoli! 

El e împresurat de către ispite ca de un vifor, si e neputincios ca spuma unui râu zbuciumat de munte. 

Daca-i bogat, îndată cugeta ca este deopotrivă cu Tine, sau Te pune mai prejos de el, sau îsi împodobeşte casa 

cu icoanele Tale ca si cu nişte obiecte decorative. 

Daca râul bate la usa lui, cade în ispita de a se tocmi cu Tine sau de a Te lepăda cu totul. 

Daca îl chemi sa se jertfească, se răzvrăteşte. Daca-1 trimiţi la moarte, tremura. 

Daca-1 îmbii cu toate desfătările pământului, e în primejdie sa-si otrăvească si sa-si omoare propriul suflet. 

Daca descoperi ochilor lui legile purtării Tale de grija, el cârteşte: Lumea e minunata si în sine, si fara Făcător. 

Ne umple de nelinişte lumina Ta, Luminate Tata al nostru, ca pe nişte fluturi de noapte. Când ne chemi la 

lumina, noi dam fuga la întuneric; când sântem puşi în întuneric, căutam lumina. 

înaintea noastră se afla mreaja multor cai, însă ne temem sa mergem până la capăt pe vreuna din ele, fiindcă la 

orice capăt ne aşteaptă si ne momesc ispite. 

Iar calea ce duce la Tine este tăiata de multe ispite si de multe, multe prăpăstii, înainte sa vina ispita asupra 

noastră, pare ca ne urmezi ca un nor luminos, dar când ispita vine, dispari. Noi ne agitam tulburaţi si ne punem 

întrebarea chinuitoare: când ne-am înşelat, când am crezut ca eşti de fata sau când am crezut ca lipseşti? 

In toate ispitele noastre ne întrebam: Tu eşti Tatăl nostru? Toate ispitele noastre ne aduc în minte aceeaşi 

întrebare pe care tot ce este în jurul nostru ne-o aduce în minte în fiecare zi si în fiecare noapte: 

Ce gândeşti despre Domnul? 

Unde este El si cine este El? 

Eşti cu El sau eşti fara El? 

Da-mi putere, Tatăl si Făcătorul meu, ca sa pot în fiecare clipa, fie ea luminoasa ori întunecata, a vieţii mele, sa 

răspund la fiecare ispita cu putinţa unul si acelaşi lucru: 

Domnul este Domnul. El e acolo unde sânt eu si acolo unde nu sânt eu. 



Eu tind întotdeauna pătimaşa mea inima către Dânsul si mâinile mele către sfintele Lui vesminte ca un copil 

către Tatăl sau Cel iubit. 

Cum as putea trai fara El? Asta ar însemna ca pot sa trăiesc în acelaşi timp si fara mine însumi. Cum as putea sa 

fiu împotriva Lui? Asta ar însemna ca sânt în acelaşi timp si împotriva mea. 

Fiul drept urmează tatălui sau cu cinstire, pace si bucurie. 

Sufla insuflarea Ta în sufletul nostru, Tata, ca sa fim fii drepţi ai Tai. 



Ci ne izbăveşte de cel rau 

Cine ne va slobozi de rau daca nu Tu, Tatăl nostru? 

Cine va întinde mâinile către copiii ce se îneacă daca nu tatăl lor? 

Pe cine priveşte mai mult curăţenia si frumuseţea casei daca nu pe stăpânul ei? 

Tu ne-ai chemat dintru nimic ca sa fim ceva, dar noi legam prieteşug cu râul si astfel ne întoarcem în nimic. 

Infasuram în jurul inimii noastre şarpele de care ne temem cel mai mult. Din toata puterea noastră strigam 

împotriva întunericului, dar întunericul trăieşte în sufletele noastre: microbii întunericului si microbii morţii. Ne 

luptam într-un glas cu râul, iar râul se strecoară pe tăcute în casa noastră; în timp ce noi strigam, râul cucereşte 

poziţie după poziţie si ajunge mai aproape de inima noastră. 

Stai, Prea-Inalte Tata, stai între noi si rau, si vom înalta inimile noastre, si râul are sa sece cum seaca sub arsita 

soarelui izvorul de lângă cale. Tu eşti cu mult deasupra noastră si nu simţi cum creste râul, dar noi ne înăbuşim 

sub el. lata, râul creste în noi pe zi ce trece, sub ochii noştri, si întinde îmbelşugatele sale roade în toate părţile. 

Soarele ne spune Buna dimineaţa! zilnic si ne pune întrebarea: ce avem sa-I arătam Marelui nostru împărat? Si 

noi Ii arătam doar vechile roade stricate ale râului. Dumnezeule, oare nu e tarâna cea nemişcata si fara viata mai 

curata decât omul care se afla în slujba râului? 

lata, ne-am zidit casele si castelele prin vai si gropi ale pământului. Tie nu-Ti va fi greu sa porunceşti râurilor 

Tale sa înece toate aceste vai si toate aceste gropi, curatând pământul de oameni si de faptele lor cele rele. 

Dar Tu eşti mai presus de mânia noastră si de sfaturile noastre. Daca ai asculta sfaturile omeneşti, ai fi nimicit 

lumea până la temelii si Te-ai fi îngropat pe Tine însuti în ruine. 

O, Cel mai înţelept dintre toţi tatii! Tu totdeauna zâmbeşti în frumuseţea si nemurirea Ta cea dumnezeiasca si, 

iată, din zâmbetul Tau cresc stele! întotdeauna prefaci zâmbind râul nostru în bine si alto ieşti pomul binelui pe 

pomul râului, si astfel vindeci cu răbdare Gradina Raiului cea lăsata în părăsire de către noi. Tu cu răbdare 

vindeci si cu răbdare zideşti. Cu răbdare zideşti a Ta împărăţie a binelui, împăratul si Tatăl nostru. Ne rugam 

Tie: slobozeste-ne de rau si umple-ne de bine, Tu, desăvârşita deşertare de rau si umplere de bine. 

Ca a Ta este împărăţia 

Stelele si soarele sânt cetăţeni ai împărăţiei Tale, Tata. Inscrie-ne si pe noi în aceasta oaste strălucitoare. 
Planeta noastră este mica si întunecata, dar este lucrul Tau, zidirea Ta si insuflarea Ta. Cum poate sa iasă din 
mâinile Tale ceva care nu e mare? Totuşi, prin micimea si întunecarea noastră, noi facem mic si întunecat locul 
salasluirii noastre. Da, pământul este mic si întunecat de câte ori îl socotim împărăţie a noastră si când ne 
închipuim ca nişte nebuni ca sântem împăraţi ai ei. 

lata, între noi sânt mulţi care au fost împăraţi pe pământ si care acum, stând pe ruinele tronurilor lor, se mira si 
întreabă: Unde sânt împărăţiile noastre? Si multe sânt împărăţiile care nu ştiu ce s-a întâmplat cu împăraţii lor. 
Fericit omul care priveşte prin nori si şopteşte graiuri pe care le aud: A Ta este împărăţia! 
Ceea ce numim împărăţia noastră pământeasca e plin de viermi si e trecător ca băşicile pe un râu adânc. O 
grămada de tarâna pe aripile vântului! Numai Tu ai adevărata împărăţie si numai împărăţia Ta are împărat. Ia- 
ne de pe aripile vântului, Milostive împărate, mântuieste-ne de pe aripile vântului! Si fa-ne cetăţeni ai veşnicei 
Tale împăraţii, aproape de stelele si de sorii Tai, aproape de îngerii si de arhanghelii Tai, da, aproape de Tine, 
Tatăl nostru! 

Si puterea 

A Ta este puterea, fiindcă a Ta este împărăţia. Asa-numitii împăraţi sânt neputincioşi. Singura lor putere 
împărăteasca sta în titlurile lor împărăteşti, ce sânt de fapt doar titlurile Tale. Ei rătăcesc prin ţarina, si ţarina 
merge unde vrea vântul. Sântem pribegi, umbre si tarâna mişcătoare. Dar si când rătăcim si ne miscam, tot prin 



puterea Ta o facem. Prin puterea Ta fiinţam si prin puterea Ta vom via. Daca omul face binele, îl face prin cu 
puterea Ta, prin Tine; iar daca face râul, îl face cu puterea Ta, însă prin sine. Tot ce se face, se face cu puterea 
Ta, folosita bine sau rau, întru înţelegere sau fara de înţelegere. Daca omul foloseşte puterea Ta după voia Ta, 
Tata, atunci puterea Ta este a Ta; iar daca omul foloseşte puterea Ta după voia sa, atunci puterea Ta se cheamă 
a lui si este rea. 

Eu zic, Doamne, ca atunci când Tu faci ce vrei cu puterea Ta, ea este buna, însă când cerşetorii, care au 
împrumutat putere de la Tine, se trufesc făcând ce vor cu puterea Ta ca si cum ar fi a lor, ea este rea. Si astfel, 
exista un singur stăpân, dar sânt si oameni ce întrebuinţează în chip samavolnic puterea Ta, da, întrebuinţează 
părticele ale puterii Tale, pe care cu milostivire o dai cu împrumut de la masa Ta cea bogata acestor muritori 
săraci de pe pământ. Caută spre noi, Puternicule Tata, caută spre noi si nu te grăbi sa trimiţi puterea Ta ţărânii 
pământeşti până ce nu va pregăti doua odăi ca sa Te încapă: buna-voirea si smerenia - buna-voirea ca sa 
întrebuinţeze spre bine darul împrumutat de la Dumnezeu si smerenia ca sa-si aducă aminte întotdeauna ca toata 
puterea din lume este a Ta, Mare Datatorul de putere. A Ta este puterea sfânta si înţeleaptă - dar când se afla în 
mâinile noastre, puterea Ta este în primejdie sa se spurce si sa ajungă ne-sfânta si nebuneasca. 
Tata, Carele eşti în ceruri, ajuta-ne sa cunoaştem si în fiecare zi sa facem un singur lucru: sa ştim ca toata 
puterea este a Ta si sa întrebuinţam puterea Ta după voia Ta. lata, sântem nefericiţi, fiindcă am despărţit ceea 
ce-i de nedespărţit la Tine: am despărţit puterea de lumina, si am despărţit puterea de dragoste, si am despărţit 
puterea de credinţa, si în cele din urma - iar asta este pricina cea dintâi a căderii noastre - am despărţit puterea 
de smerenie. Tata, uneşte, rugamu-Te, ceea ce fiii Tai nebuneşte au despărţit. Ne rugam Tie: ridica la cinstea 
cea dintâi puterea Ta, care a fost lăsata în părăsire si necinstita: fiindcă, iată, oricum am fi, sântem copiii Tai. 

Si slava, în vecii vecilor 

A Ta e slava cea împreuna-vesnica cu Tine, Tatăl nostru împărătesc. Ea tine de flinta Ta si nu atârna de noi. Nu 

este slava din vorbe ca slava a muritorilor, ci este din aceeaşi esenţa netrecatoare ca si Tine. Da, ea este 

nedespărţita de Tine cum e lumina nedespărţita de soarele fierbinte. Cine a văzut mijlocul si marginea slavei 

Tale? Cine a ajuns slăvit fara sa atingă Slava Ta? 

Slava Ta cea strălucitoare ne înconjoară din toate părţile si ne priveşte în tăcere, parte zâmbind, parte mirându- 

se de frământările si de cârtirea noastră omeneasca. Iar când tăcem, cineva ne şopteşte în taina: sânteti copii ai 

Tatălui slăvit. 

O, cât este de dulce aceasta slăvită şoapta! 

Ce am putea dori mai mult decît sa fim copiii slavei Tale? Nu e aceasta îndeajuns? Fara îndoiala, este îndeajuns 

pentru o viata adevărata. Dar, iată, oamenii vor sa fie taţi ai slavei. Iar acesta e începutul si culmea nenorocirii 

lor. Ei nu se mulţumesc sa fie copii si părtaşi ai slavei Tale, ei vor sa fie taţi si purtători ai slavei Tale. Si totuşi, 

Tu eşti singurul Tata si singurul purtător a toata slava. Mulţi sânt cei ce folosesc în chip rau slava Ta si mulţi 

sânt cei ce se amăgesc pe sine. Nimic nu e atât de primejdios ca slava în mâinile muritorilor. 

Tu araţi slava Ta, iar oamenii se cearta în jurul ei. Slava Ta este fapt, iar slava omeneasca este cuvânt. Slava Ta 

zâmbeşte si mângâie totdeauna, slava omeneasca despărţita de Tine înfricoşează si ucide. Slava Ta hrăneşte pe 

cei săraci si îndruma pe cei blânzi, slava omeneasca desparte de Tine. Ea este cea mai buna unealta satanei. 

Ce caraghioşi sânt oamenii când încearcă sa-si facă slava afara de Tine si despărţiţi de Tine! 

Fost-a un nebun care ura soarele si încerca sa afle un loc ferit de lumina soarelui, care sa fie al lui. El a clădit o 

coliba întunecoasa si n-a făcut ferestre, si a intrat în ea, si stătea în bezna, si se bucura ca s-a izbăvit de marele 

izvor al luminii. Astfel de nebun si astfel de cetăţean al întunericului este cel care se straduie sa-si facă slava 

afara de Tine si despărţiţi de Tine, Nemuritorule Izvor al Slavei! 

Nu exista slava omeneasca, la fel cum nu exista putere omeneasca. A Ta este puterea si a Ta este slava, Tatăl 

nostru. Daca nu le împrumutam de la Tine, nu le avem, si ne ofilim ca frunzişul uscat despărţit de pom si 

împrăştiat după bunul plac al vântului. 

Sa fim mulţumiţi, ca sa ne numim copii ai Tai. Nu este cinste mai mare în cer sau pe pământ decât aceasta. 

Ia de la noi împărăţiile noastre, puterea noastră si slava noastră. Tot ce am numit vreodată al nostru zace în 

ruine. Ia de la noi ce era al Tau dintru început. 

întreaga noastră istorie a fost o străduinţa nebuneasca de a fauri împărăţia noastră, puterea noastră si slava 

noastră, încheie grabnic vechea noastră istorie, unde ne-am luptat sa ajungem stăpâni în casa Ta, si deschide o 

istorie noua, unde ne vom trudi ca sa ajungem slugi în casa care este a Ta. lata, mai bun si mai slăvit lucru este 

a fi sluga în împărăţia Ta decât a fi cel mai mare dintre împăraţi în împărăţia noastră. 

Drept aceea, fa-ne, Tata, slugi ale împărăţiei Tale, puterii Tale si slavei Tale, în neam si în neam si în toţi vecii. 

Amin! 



